ПОКАНА 
ЗА ИЗБОР НА АСОЦИИРАНИ ПАРТНЬОРИ ПО ПРОЕКТ 
„Мехатроника и чисти технологии“
ПРОЦЕДУРА BG05M2OP001-1.001 „ИЗГРАЖДАНЕ И РАЗВИТИЕ НА ЦЕНТРОВЕ ЗА ВЪРХОВИ ПОСТИЖЕНИЯ“ 
ОПЕРАТИВНА ПРОГРАМА „НАУКА И ОБРАЗОВАНИЕ ЗА ИНТЕЛИГЕНТЕН РАСТЕЖ“ 2014-2020 /ОПНОИР 2014-2020/

I. Проект „Мехатроника и чисти технологии“
Във връзка с подготовка на проект за изграждане и развитие на Център за върхови постижения в областта на мехатрониката и чистите технологии по процедура BG05M2ОP001-1.001 „ИЗГРАЖДАНЕ И РАЗВИТИЕ НА ЦЕНТРОВЕ ЗА ВЪРХОВИ ПОСТИЖЕНИЯ“ по приоритетна ос 1  „Научни изследвания и технологично развитие“ на ОП „НАУКА И ОБРАЗОВАНИЕ ЗА ИНТЕЛИГЕНТЕН РАСТЕЖ“ 2014-2020  и от името на партньорите в Проекта, се канят всички заинтересувани лица да участват в процедура за избор  на Асоциирани партньори.
Чрез изпълнението на проекта се очаква да се създадат възможно най-добри условия за привличане на висококвалифицирани изследователи за провеждане на научноизследователска дейност на високо ниво в европейски мащаб в приоритетните области на ИСИС и да се подобри значително потенциалът  за приложни научни изследвания, експериментална развойна дейност и иновации.
Предвижда се Центърът да покрие основните тематики в приоритетното направление „Мехатроника и чисти технологии“, съгласно ИСИС. По-специално дейността ще бъде фокусирана върху следните области: 
1. Виртуално инженерство и дигитални производства
2. Био-мехатроника, микро-/нано инженеринг за мехатронни технологии, елементи и системи
3. Вибрационни и акустични мехатронни технологии 
4. Транспортен инженеринг и реинженеринг
5. Оптични мехатронни технологии
6. Компоненти на интелигентни системи за мехатронни устройства 
7. Технологии за чиста и безопасна енергия 
8. Зелени технологии
9. Адитивни технологии, функционални покрития и нови материали
10. Роботизирани системи и мехатронни технологии
11. Моделиране и прогнозиране на процеси и свойства на материали.

Във всяка една от тези области се предвижда интензивна изследователска работа по приоритетни за България научни тематики, в които екипът на проекта е водещ не само в страната, но и със сериозно международно признание. Целта е изграждане на модерна инфраструктура , която да осигури развитието на научно-изследователската дейност на Центъра за повишаване на конкурентоспособността му в приоритетното за България направление Мехатроника и чисти технологии. Центърът ще бъде оборудван с уникална за страната научна апаратура (сканиращ електронен микроскоп с висока разделителна способност, Раманов спектрометър с микроскоп, прахов рентгенов дифрактометър, монокристален рентгенов дифрактометърр трибометър,  фемтосекундна система, прът на Хопкинсън, ЯМР оборудване, универсален комплекс за механични изпитвания, система за отлагане на тънки филми, 4D рентгенов микроскоп) и базисна апаратура, необходима за осъществяването на изследователската му дейност. Резултатите от изследователската и развойна дейност на Центъра ще бъдат публикувани в реномирани международни списания и ще бъдат представяни на международни научни форуми. Очаква се и създаване на патенти в областта на мехатрониката и чистите технологии. 
Предвижда се тези дейности да се осъществяват в тясно взаимодействие с Центровете по компетентност в областта мехатроника и чисти технологии, както и с ЦВП в областта информационни и комуникационни технологии. 
Центърът предвижда също и обучение на студенти и докторанти от водещи специалисти в областите на мехатрониката и чистите технологии, както и запознаване на представителите на бизнеса и индустрията с възможностите на новозакупеното научно оборудване за решаване на конкретни практически задачи от индустриален интерес
Официалната документация за Процедура BG05M2OP001-1.001 „Изграждане и развитие на центрове за върхови постижения“ е налична на уеб сайта на Главна Дирекция „Структурни фондове и международни образователни програми“ на Министерство на образованието и науката - : http://sf.mon.bg/?go=news&p=detail&newsId=409

II. Бенефициент по проекта:
Бенефициентът по проекта е партньорство, в което участват следните организации (подредени по азбучен ред): 
1. Институт по електрохимия и енергийни системи „Акад. Е. Будевски”
2. Институт по катализ 
3. Институт по металознание, съоръжения и технологии „Акад. А. Балевски” 
4. Институт по механика 
5. Институт по минералогия и кристалография „Акад. Ив. Костов” 
6. Институт по обща и неорганична химия 
7. Институт по оптически материали и технологии „Акад. Й. Малиновски” 
8. Институт по органична химия с Център по фитохимия 
9. Институт по полимери 
10. Институт по физика на твърдото тяло 
11. Институт по физикохимия „Акад. Р. Каишев” 
12. СУ „Св. Климент Охридски“
13. ТУ - София
14. ТУ - Варна
15. ТУ - Габрово
16. ХТМУ – София
17. Централна лаборатория по приложна физика – Пловдив
III. Роля на асоциираните партньори в проекта 
За осигуряване на високо ниво на научната дейност ще се разчита на асоциирани партньори – български и чуждестранни научни институции. За по-добри връзки с бизнеса ще се разчита на асоциираните партньори – организации, представители на българския и чуждестранен бизнес. 
Асоциираните партньори ще бъдат избирани чрез настоящата процедура, в която може да участва всеки един заинтересован икономически оператор и научноизследонателска институция. 
Разходите, които ще бъдат направени от асоциираните партньори, са недопустими за възстановяване по Оперативната програма. Въпреки това, стойността на разходите, които са планирани на етап кандидатстване с проектно предложение да бъдат направени от асоциираните  партньори, следва да се включат в общата стойност на проекта/планираните ползи, включително и в съфинансирането по т. 10 от Условията за кандидатстване и секция 6 „Финансова информация – източници на финансиране“ от Формуляра за кандидатстване. 
IV. Изисквания към асоциираните партньори
Асоциирани партньори на Център за върхови постижения “Мехатроника и чисти технологии” могат да бъдат всички юридически лица, които са заинтересовани от реализирането на проекта и участват в изпълнението на дейностите по него, но не разходват средства от безвъзмездната финансова помощ. За асоциирани партньори могат да кандидатстват всички юридически лица, подпомагащи изпълнението на Проекта (научноизследователски институти, висши училища, бизнес организации, предприятия, иновационни клъстери, научно-технически паркове, общини, агенции и други).
Асоциираните партньори не могат да получат преференциален достъп при по-изгодни условия до научно-изследователската инфраструктура и резултатите от научните изследвания.
Кандидатите за асоциирани партньори следва да осъществяват научноизследователска и развойна дейност и/или иновации в областта мехатрониката и чистите технологии или осъществяват индустриална и/или търговска дейност или изпълняват дейности свързани с разпространението и внедряването на научните резултати в същата област. Областите, в които следва да е фокусирана дейността по Проекта на бъдещите партньори, са  посочени в Раздел I от настоящата обява. 

	
	Изисквания към асоциираните партньори. Асоциираните партньори трябва:
	Доказване 

	1.
	Да бъдат регистрирани като юридическо лице  независимо от неговата правна форма. Условията за кандидатстване не допускат участието на физически лица като асоциирани партньори.
	Чрез удостоверение за актуално състояние на кандидата за асоцииран партньор с дата не по-късно от 3 месеца преди датата на подаване на апликационната форма.*
Чуждестранните лица представят еквивалентен документ съгласно законодателството на държавата, в която са установени.
* Когато обстоятелствата по тази точка са достъпни чрез публичен безплатен регистър или информацията или достъпът до нея се предоставя от компетентния орган на възложителя по служебен път, не се представя удостоверение на актуално състояние.

	
	
	

	2.
	Да имат интерес от изпълнението на Проекта.  
	Чрез попълване на информацията в Апликационната форма – Приложение 1 към настоящата процедура.

	
	
	

	3.
	Да участват/подпомагат под някаква форма изпълнението на Проекта.
	Чрез Декларация относно съвместно осъществяваните дейности с асоциирани партньори, представляваща Приложение 2 към настоящата процедура.  

	
	
	

	4.
	Да не разходват средства от предоставената безвъзмездна финансова помощ. *
* Разходите, направени от асоциираните партньори, са недопустими за възстановяване по оперативната програма. Въпреки това, стойността на разходите, които са планирани на етап кандидатстване с проектно предложение, направени от асоциирани партньори следва да бъде включена в общата стойност на проекта/планираните ползи, включително и в съфинансирането по т. 10 от Условията и секция 6. „Финансова информация – източници на финансиране“ от Формуляра за кандидатстване.
	

	
	
	

	5.
	Да не са недопустими партньори, а именно, асоциираните партньори не:
а) са член на управителен или контролен орган, както и временно изпълняващ такава длъжност, включително прокурист или търговски пълномощник, който е свързано лице по смисъла на § 1, т. 1 от допълнителната разпоредба на Закона за предотвратяване и установяване на конфликт на интереси с ръководителя на управляващия орган;
б) попадат в случаите по чл. 21 или 22 от Закона за предотвратяване и установяване на конфликт на интереси.
	Чрез Декларация относно избягване на конфликта на интереси за асоциирания партньор, представляваща Приложение 4 към настоящата процедура.

	
	
	

	6.
	При включване на общини, като асоциирани партньори по настоящата процедура, кандидатът следва да представи като част от документите за кандидатстване писмо за подкрепа при реализацията на проекта от съответната община, на чиято територия ще се извършват проектни дейности.
	Чрез писмо за подкрепа при реализацията на проекта от съответната община, на чиято територия ще се извършват проектни дейности.





V. Ред за кандидатстване за асоцииран партньор
По настоящата процедура за избора на асоциирани партньори могат да кандидатстват всички заинтересовани кандидати, които осъществяват научноизследователска и развойна дейност и/или иновации в областта мехатрониката и чистите технологии или осъществяват индустриална и/или търговска дейност или изпълняват дейности свързани с разпространението и внедряването на научните резултати в същата област.
Кандидатите за асоциирани партньори предоставят следните документи, ако са приложими:
A. Общи документи:

1. Апликационна форма – приложение 1
2. Декларация за липса на конфликт на интереси - приложение 2a
3. Декларация за асоцииран партньор – приложение 3a
4. Удостоверение за актуално състояние на кандидата с дата не по-късно от 3 месеца преди датата на подаване на апликационната форма. Чуждестранните лица представят еквивалентен документ съгласно законодателството на държавата, в която са установени.
5. При включване на общини, като асоциирани партньори по настоящата процедура, кандидатът следва да представи като част от документите за кандидатстване писмо за подкрепа при реализацията на проекта от съответната община, на чиято територия ще се извършват проектни дейности.


B. [bookmark: _GoBack]За кандидати научни институти, университети и други научно изследователски организации
1. Списък, съдържащ обективно проверима информация относно публикациите на асоциирания партньор в научни списания и книги, реферирани в SCOPUS или WoS, през последните 5 години (2011-2015 г.) ако апликационната форма е подадена най-късно десет дни преди крайния срок за подаване на проектното предложение от страна на бенефициента. В случай че апликационната форма се подава след крайния срок за  подаване на проектното предложение от страна на бенефициента, изискването е за последните 5 години, считано от датата на подаване на апликационната форма от страна на кандидата за асоцииран партньор.  Публикациите в списъка се представят, подредени по фамилията на първия автор в азбучен ред, а след това на следващите автори. Списъкът следва да съдържа:
· авторите на публикацията, като имената на съответните членове на научноизследователския екип са удебелени;
· заглавие на публикацията;
· наименование на научното списание/книга, година, том, начална и крайна страница на публикацията;
· научна област на публикацията, свързана със съответната тематична област на ИСИС;
· интернет връзка към реферирането на публикацията в SCOPUS или WoS; 
2. Извадка от графика/таблица и/или друга информация в Web of Science , удостоверяваща процентът от публикациите на асоциирания партньор/членовете на неговия научен екип през последните 5 години (2011-2015 г.). ако апликационната форма е подадена най-късно десет дни преди крайния срок за подаване на проектното предложение от страна на бенефициента., попадащи в най-цитираните 1 % публикации в съответната научна област според  Essential Science Indicators (Основните научни индикатори) в Web of Science. В случай че апликационната форма се подава след крайния срок за подаване на проектното предложение от страна на бенефициента, изискването е за последните 5 години, считано от датата на подаване на апликационната форма от страна на кандидата за асоцииран партньор.
3. Договори за получено финансиране от асоциирания партньор от Европейски съвет за научни изследвания;
4. Договори  за финансиране на проекти по Рамковите програми на ЕС и Хоризонт 2020, удостоверяващи че асоциираният партньор е изпълнявал функции на координатор;
C. Документи приложими за предприятия:
1. Справка за научноизследователска и развойна дейност за последните за 2011 г., 2012г., 2013 г.,2014 г. и 2015 г.  (съобразно броя приключили финансови години) ако апликационната форма е подадена най-късно десет дни преди крайниятсрок за подаване на проектното предложение от страна на бенефициента. В случай че апликационната форма се подава след клайния срок за подаване на проектното предложение от страна на бенефициента, изискването е за последните 5 години, считано от датата на подаване на апликационната форма от страна на кандидата за асоцииран партньор.
В случай, че посочените документи са оповестени в Търговския регистър към датата на кандидатстване, това обстоятелство ще се проверява по служебен път съгласно чл. 23, ал. 6 от Закона за търговския регистър.
2. Отчет за приходите и разходите за 2011 г., 2012г., 2013 г.,2014 г. и 2015 г. (съобразно броя приключили финансови години) ако апликационната форма е подадена най-късно десет дни преди крайния срок за подаване на проектното предложение от страна на бенефициента. В случай че апликационната форма се подава след клайния срок за подаване на проектното предложение от страна на бенефициента, изискването е за последните 5 години, считано от датата на подаване на апликационната форма от страна на кандидата за асоцииран партньор.
В случай че посочените документи са оповестени в Търговския регистър към датата на кандидатстване, това обстоятелство ще се проверява по служебен път съгласно чл. 23, ал. 6 от Закона за търговския регистър.
3. Стратегия за иновации, политика и правила относно интелектуалната собственост. 
4. Договори за научноизследователски или иновационни проекти, осъществени съвместно с научноизследователски организации.
Всички предложения се изпращат на адрес:
Институт по обща и неорганична химия
Булгарска академия на науките
ул. "Акад. Георги Бончев" бл. 11
 1113 София
и  ще бъдат разгледани в срок до 20 работни дни, считано от датата на получаването им.  
VI. Ред за разглеждане и оценка на постъпилите апликационни формуляри за асоциирани партньори 
Приложение  4 
VII. Оповестяване на резултатите за избор на асоциирани партньори 
Класирането на кандидатите ще бъде обявено на страницата на Институт по обща и неорганична химия – БАН (http://igic.bas.bg/) до пет дни  след разглеждането на представените от кандидата документи, като избраните асоциирани партньори ще бъдат поканени за подписване на декларация за партньорство с партньорите със срок от не по-малко 5 (пет) години. 

